**Aksaray** é unha provincia (en turco *il*) do centro de Turquía, situada na rexión (*bölge*) da Anatolia Central (en turco: *İç Anadolu Bölgesi*) con 7.626 km² de superficie e 376.907 habitantes no ano 2009.
A capital da provincia é a cidade de Aksaray.

Limita coas provincias de Konya polo sur e o oeste, Niğde polo sueste, Nevşehir polo leste e Kırşehir polo norte.
É unha das catro provincias da rexión da Capadocia, xunto con Nevşehir, Niğde e Kayseri. No seu territorio érguese o volcán monte Hasan, de 3.000 metros de altitude entre Aksaray e Niğde. Os veráns na chaira son cálidos e secos, aínda que na primavera hai abundante flora, especialmente durante o desxeo. En Aksaray podemos encontrar tamén o lago Tuz, un lago salgado cunha extensión de 2.400 km².

Historia
--------

Na antigüidade, esta zona era coñecida como *Archelais Garsaura*; esta nomenclatura converteuse en *Taksara* durante a era Selxúcida, para acabar converténdose en Aksaray.

Patio interior do caravasar Sultanhanı
As chairas da Anatolia central estiveron habitadas desde hai 8.000 anos e a contorna de Aksaray acolle monumentos da sucesión de civilizacións que ocuparon a zona durante todos eses anos. O túmulo de Aşıklı höyük na poboación de Kızılkaya corresponde a un asentamento datado en torno ao ano 5000 a. C. así como un cranio feminino que aparentemente foi trepanado, o resto máis antigo de cirurxía cerebral.

Posteriormente a Ruta da Seda cruzou estas paraxes, polo que se construíron caravasares e formáronse poboacións para abastecer e darlle abrigo aos comerciantes. A cidade de Aksaray e os seus arredores viviron o paso da civilización romana, Bizancio e o Imperio otomán.

Hoxe en día, Aksaray é unha provincia agrícola, habitada por xente relixiosa e conservadora. A partir dos anos 50 do século XX produciuse unha grande emigración cara a Europa. A poboación de Aksaray presenta unha proporción de kurdos máis elevada que no resto das provincias da Anatolia central. Moitos deles foron trasladados desde Tunceli e outras cidades orientais tras a Rebelión de Sheikh Said de 1925.

Distritos
---------

* Ağaçören
* Aksaray
* Eskil
* Gülağaç
* Güzelyurt
* Ortaköy
* Sarıyahşi

Lugares de interese
-------------------

O Val de Ihlara.
* Aşıklı Höyük - túmulo funerario 25 quilómetros ao leste da cidade de Aksaray.
* Acemhöyük - un primitivo asentamento da Idade de Bronce, 18 quilómetros ao noroeste de Aksaray.
* A antiga cidade de Nora, na poboación de Helvadere.
* Numerosas igrexas e mesquitas.
* Val de Ihlara - un canón, a 40 quilómetros de Aksaray, no distrito de Güzelyurt

Notas
-----

1. ↑  TURKSTAT, ed. (2009). "Address based population registration system (ABPRS) database". Consultado o 2010-06-09. [*Ligazón morta*]
2. ↑  "TÜRK OTAĞI.Türkçüler ve Türkçülük". Arquivado dende o orixinal o 03 de maio de 2007. Consultado o 27 de decembro de 2012.

|  |  |
| --- | --- |
|  | Wikimedia Commons ten máis contidos multimedia na categoría:  ***Provincia de Aksaray*** |

| * v
* c
* e
Provincias de Turquía |
| --- |
| 
* Adana
* Adıyaman
* Afyonkarahisar
* Ağrı
* Aksaray
* Amasya
* Ancara
* Antalia
* Ardahan
* Artvin
* Aydın
* Balıkesir
* Bartın
* Batman
* Bayburt
* Bilecik
* Bingöl
* Bitlis
* Bolu
* Burdur
* Bursa
* Çanakkale
* Çankiri
* Çorum
* Denizli
* Diyarbakır
* Düzce
* Edirne
* Elazığ
* Erzincan
* Erzurum
* Eskişehir
* Esmirna
* Estambul
* Gaziantep
* Giresun
* Gümüşhane
* Hakkari
* Hatay
* Iğdır
* Isparta
* Kahramanmaraş
* Karabük
* Karaman
* Kars
* Kastamonu
* Kayseri
* Kilis
* Kırıkkale
* Kırklareli
* Kırşehir
* Kocaeli
* Konya
* Kütahya
* Malatya
* Manisa
* Mardin
* Mersin
* Muğla
* Muş
* Nevşehir
* Niğde
* Ordu
* Osmaniye
* Rize
* Sakarya
* Samsun
* Şanlıurfa
* Siirt
* Sinop
* Şırnak
* Sivas
* Tekirdağ
* Tokat
* Trebisonda
* Tunceli
* Uşak
* Van
* Yalova
* Yozgat
* Zonguldak

 |  |

|  |  |
| --- | --- |
| Control de autoridades | 
* Wd: Q83073
* WorldCat
* VIAF: 137278063
* GeoNames: 443185
* GND: 4454417-0
* MusicBrainz: ID
* OSM: 154454

 |